Document ID: 32011R0161

KOMMISSIONENS FORORDNING (EU) Nr. 161/2011
af 21. februar 2011
om registrering af en betegnelse i registret over garanterede traditionelle specialiteter (»Liptovská saláma«/»Liptovský salám« (GTS))
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 509/2006 af 20. marts 2006 om garanterede traditionelle specialiteter i forbindelse med landbrugsprodukter og fødevarer (1), særlig artikel 9, stk. 4, første afsnit, og
ud fra følgende betragtninger:
(1)
I henhold til artikel 8, stk. 2, første afsnit, i forordning (EF) nr. 509/2006 er Den Tjekkiske Republiks og Den Slovakiske Republiks fælles ansøgning om registrering af betegnelsen »Liptovská saláma«/»Liptovský salám« blevet offentliggjort i Den Europæiske Unions Tidende (2).
(2)
Da Kommissionen ikke har modtaget indsigelser, jf. artikel 9 i forordning (EF) nr. 509/2006, bør denne betegnelse registreres.
(3)
I ansøgningen blev der også ansøgt om den i artikel 13, stk. 2, i forordning (EF) nr. 509/2006 omhandlede beskyttelse. Beskyttelsen bør finde anvendelse på betegnelsen »Liptovská saláma«/»Liptovský salám«, da der ikke er modtaget indsigelser, og det derfor ikke er påvist, at navnet anvendes lovligt, er velkendt og er økonomisk afgørende for lignende landbrugsprodukter eller fødevarer -
VEDTAGET DENNE FORORDNING:
Artikel 1
Betegnelsen i bilaget til denne forordning registreres.
Den i artikel 13, stk. 2, i forordning (EF) nr. 509/2006 omhandlede beskyttelse anvendes.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. februar 2011.

Labels: 17
7
3
6
18